Derek Morgan (Zločinački umovi)

Derek Morgan je lik iz CBS-ove kriminalističke serije Zločinački umovi, a glumi ga Shemar Moore. Specijalnost su mu fiksacije i opsesivna ponašanja.John Kenneth Muir (2007), TV Year, volume 1: The Prime Time 2005-2006 Season, Hal Leonard Corporation, str. 33; , .

 Pozadina 
Morgan je sin Afroamerikanca i bjelkinje. Pohađao je Northwestern University preko sportske stipendije (američki nogomet), a ima crni pojas u džudu, vodi FBI-jeve kurseve samoodbrane, služio je u jedinici za deaktiviranje eksplozivnih naprava te kao policajac u čikaškoj policiji. On i njegove sestre, Sarah i Desirée, odrasli su u South Sideu, opasnom čikaškom kvartu.

Kad je imao 10 godina bio je svjedok pogibije svog oca, također policajca. Nakon toga je imao teško odrastanje i upadao je u mnoge tuče, što ga je na kraju odvelo u popravni dom za mlade. Odatle ga je pod svoju brigu uzeo Carl Buford, koordinator lokalnog omladinskog centra. Buford se prema Morganu ponašao kao drugi otac, pomogavši mu da stekne spomenutu stipendiju. Međutim, on ga je, također, i seksualno zlostavljao, što je Morgan otkrio nekoliko godina kasnije, pod ekstremnom prinudom.(2x12) "Profiler, Profiled", CBS, 13. 12. 2006. Kao tinejdžer otkrio je tijelo nepoznatog dječaka, što je ostavilo dubok trag u njemu (išao je od vrata do vrata kako bi skupio novac za nadgrobni kamen za tog dječaka i posjećivao je njegov grob svaki put kad bi bio u rodnom Chicagu).

Nekoliko godina kasnije njegova prošlost vratila se da ga progoni kad ga je uhapsila čikaška policija za ubistvo tog nepoznatog dječaka i još dvojice drugih. Detektiv koji je vodio slučaj (a koji je nekoliko puta hapsio Morgana u mlađim danima) vjerovao je da je Morgan kriv i koristio je JAP-ov profil, koji je izradio Jason Gideon (ne znajući da je Morgan glavni osumnjičenik), kako bi podupro slučaj. JAP je pretražio Morganov život i pozadinu, vjerujući da je Morgan žrtva namještaljke pravog ubice. Kasnije su identificirali Buforda kao čovjeka koji mu je smjestio (Buford je bio prijatelj s navedenim detektivom). Kad ga je Hotch upitao o Bufordu, Morgan mu je odgovorio da odustane. Zatim je pobjegao iz pritvora i razgovarao s lokalnim dječakom koji se družio s posljednjom žrtvom. Dječak mu je otkrio da ga Buford zlostavlja i da je posljednja žrtva znala za to. Morgan se suočio s Bufordom, koji je isprva negirao da se išta desilo između njih i rekao Morganu da dječak laže. Morgan nije odustao (poželio je da je kazao nekom o Bufordu kad je bio dječak); na kraju je natjerao Buforda da prizna zlostavljanje. To priznanje čuli su detektivi (koji su bili skriveni u blizini) i uhapsili su Buforda. Buford je preklinjao Morgana da mu pomogne, na što mu je on rekao: "Idi dođavola!" i prepustio zlostavljača djece njegovoj sudbini.

 Jedinica za analizu ponašanja 
U jednom trenutku bio je razmatran kao mogući šef terenskog ureda u New Yorku(3x20) "Lo-Fi", CBS, 21. 5. 2008., ali mu je Hotch kasnije rekao da ga nije preporučio jer je bio zabrinut da Morgan nema dovoljno povjerenja u svoje kolege.(4x01) "Mayhem", CBS, 24. 9. 2008. Morgan je poznat po intenzivnim fizičkim poduhvatima: jednom je trčao za zločincem do voza, a zatim se i sam zakačio na nj. Tu se borio za goli život, viseći dok ga je zločinac pokušavao baciti s voza.(4x05) "Catching Out", CBS, 29. 10. 2008. Morgan je naročito gnjevan na Georgea Foyeta (Bostonskog kosača). Nakon što je Foyet jednom iznenadio i onesvijestio Morgana početkom 2009, uzeo mu je značku i ostavio mu jedan metak, kako bi ga psihički mučio; značka se kasnije pojavila položena na povrijeđenom Hotchu u bolnici St. Sebastian.(5x01) "Faceless, Nameless", CBS, 23. 9. 2009.

Zbog iskustva iz tinejdžerskih dana, čini se da Morgan vuče dugotrajnu odbojnost prema organiziranoj religiji, ali se i dalje moli, idući čak dotle da ode u crkvu.(3x08) "Lucky", CBS, 14. 11. 2007. Veoma je šarmantan i viđen je kako flertuje s mnogim ženama, a čak je jednom i plesao s nekoliko njih istovremeno u baru.(2x14) "The Big Game", CBS, 4. 2. 2007. Čak je na sastanak pozvao Jordan Todd (shvativši tek kasnije da će mu ona postati radna kolegica). Međutim, kao i većina članova tima, ni on dosad nije uspio ostvariti stabilnu i dugotrajnu ljubavnu vezu.

On je, s druge strane, jako posvećen svojim kolegama, naročito Garciji. Njih dvoje imaju šaljivi, slatki i "cvrčeći" vruć odnos. Morgan je često zove "baby girl" (nazvao ju je tako dok joj još nije znao ime, a nastavio je s tim kad je vidio da se to njoj sviđa(3x19) "Tabula Rasa", CBS, 14. 5. 2008.), a u epilogu slučaja s ubistvima i bombaškim napadom u New Yorku rekao joj je da mu je ona "Bogom dana utjeha". Također joj je rekao da je voli (platonski) kad ju je doveo kući iz bolnice.

 Reference 

 Vanjski linkovi 
 Derek Morgan  na IMDb-u

Kategorija:Likovi u "Zločinačkim umovima"
Kategorija:Fiktivni FBI-agenti